ይህንኑ ትምህርቱን በፈረንሳይም ቀጥሎ ነበር ። የሁለተኛው የዓለም ጦርነት ሲጀመር ለጀርመን ጦር ተሰልፎ በአውሮፓ እየተዘዋወረ በወታደርነት ያገለገለው ፎን ቫይትሴከር በጀርመን ናዚ ጦር ውስጥ እስከ ሻምበል ማዕረግ ደርሷል ። ከሁለት ወንድሞች አንዱ በሁለተኛው የዓለም ጦርነት ተሰልፈው ሲዋጉ ተገድለዋል ።ፎን ቫይትሴከር በ1945 እንደቆሰሉ ወደ ትውልድ ከተማቸው ሽቱትጋርት ተመለሱ ።ከጦርነቱ በኋላ የታሪክ ትምሕርታቸውን በጎቲንገን ቀጥለው ህግም አጠኑ። በህግ የዶክትሬት ዲግሪ አቸውን እ.ጎ.አ በ1950ያገኙት ቫይሴከር አባታቸው ተከሰው በቀረቡበት በኑርምበርጉ የናዚ ጀርመን የጦር ወንጀለኞች መዳኛ ችሎት የአባታቸው ጠበቃ ረዳት ሆነው ሰርተዋል ።ችሎቱ በአባታቸውን ላይ የ7 ዓመት እሥራት ቢበይንም ከጊዜ በኋላ ወደ አምስት ዓመት ዝቅ ተደርጎላቸዋል ።እ.ጎ.አ በ1954 የጀርመን ክርስቲያን ዴሞክራቶች ህብረት ፓርቲ አባል የሆኑት ቫይትሴከር ከ1969 እስከ 1981 በጀርመን ፓርላማ የህዝብ እንደራሴ ነበሩ ። በ1974 ፓርቲያቸው ለፕሬዝዳንትነት ቢያጫቸውም በነፃ ዲሞክራቱ ፓርቲ በዋልተር ሼል ተሸነፉ ። ከ1979 እስከ 1981 ደግሞ የጀርመን ፓርላማ ምክትል ፕሬዝዳንት ነበሩ ።በኋላም ከ1981 እስከ 1984 የበርሊን ከተማ ከንቲባ ሆነው አገልግለዋል ። ፎን ቫይትሴከር በ1984 የፓርቲያቸውንና የያኔውን ተቃዋሚ ሶሻል ዲሞክራቶችን ይልተለመደ ድጋፍ አግኝተው ካርል ካርስተንን ተክተው በጀርመን ፕሬዝዳንት ሆነው ተመረጡ ።
